open-index/open-wikipedia-markdown huggingface dataset:
Vandana Shiva

**Vandana Shiva** (lindur më 5 nëntor 1952 në Dehradun, Uttar Pradesh, Indi) është studiuese indiane dhe aktiviste e mjedisit. Ajo është autorja e mbi 20 librave. 

## Aktivizmi 
Vandana Shiva i ka dedikuar një pjesë të madhe të jetës mbrojtjes dhe kremtimit të biodiversitetit dhe njohurisë kolektive të kulturave indigjene. Falë punës së saj në promovimin e biodiversitetit në agrikulture për rritjen e produktivitetit, vlerave ushqyese, dhe fitimit monetar të fermerëve, ajo u emërua "Heroina e Mjedisit" nga revista Time në 2003. Puna e saj mbi agrikulturën nisi në 1984 pas dhunës në Punjab dhe pas rrjedhjes së gazit në implantin e pesticideve të Union Carbide të Bhopal. Studimet e saj për Universitetin OKB sollën publikimin e librit të saj “Dhuna e Revolucionit të Gjelbër.”  Në një intervistë me David Barsamian, Vandana Shiva argumenton se paketa "farë-kimikat" që agrikultura e Revolucioni të Gjelbër promovon ka varfëruar tokat bujqësore, ka shkatërruar ekosisteme të gjalla dhe ka ndikuar negativisht mbi shëndetin e njerëzve.

## Ecofeminizmi 
Vandana Shiva ka luajtur një rol kyç në lëvizjen ekofeministe. Sipas artikullit të saj "Të fuqizosh gratë (Empowering women)" të vitit 2004, Shiva sugjeron që një qasje më e qëndrueshme dhe produktive për agrikulturën mund të arrihet falë angazhimit dhe përfshirjes së grave në  bujqësi në Indi. Shpesh, Shiva është shprehur kundër "logjikës patriarkale të përjashtimit," duke deklaruar se një sistem me gratë në fokus mund të ndryshojë sistemin aktual në një mënyrë jashtëzakonisht pozitive. Ajo beson se shkatërrimi ekologjik dhe katastrofat industriale kërcënojnë jetën e përditshme, dhe se mirëmbajtja e këtyre problemeve është bërë barrë e grave.

## Referime
Eugjen Merlika

Eugjen Merlika ka lindur në vitin 1944. Ai dhe familja e tij ishte i persekutuar gjatë sistemit komunist në Shqipëri, në  Kampin e Tepelenës dhe internim në Lushnje, Vlorë, Burrel

## Jeta 
Eugjen Merlika vjen nga një familje intelektualësh. Nëna e tij, Elena Gjika, kishte studiuar letërsi në Universitetin e Napolit Itali, ku ishte diplomuar me nota të shkëlqyera. Babai i tij, Petrit Merlika (i biri i Mustafa Krujës), kishte studiuar inxhinieri elektrike në Universitetin e Grenobles në Francë.

Deri në vitin 1946 babai i tij punonte në ministri si përgjegjës për ndërmarrjet italiane që kishin investuar në Shqipëri dhe shteti shqiptar ishte debitor. Po atë vit ai u arrestua sepse kishte dikskutuar me disa persona për krijimin e një partie opozitare liberale. Ai u dënua me 15 vjet burg, dënim të cilin e përfundoi në vitin 1960, ndërsa në vitin 1947 e dërgojnë për disa kohë në një vend të quajtur Tre Rrugët e Shijakut. Në atë vend mungonin kushtet minimale të jetesës.

Më pas Eugjenin, gjyshen e tij dhe nënën i dërguan në Kampin e Tepelenës, ku dhe pse ende një fëmijë gjashtë vjeçar u dënua në izolim. Nënën e tij e dërguan në Vlorë, ku do të punonte me normë.

Në vitin 1952 Eugjenin e dërgojnë në Korçë tek xhaxhai i babait të tij, ku do të kalojë disa kohë dhe do të kryejë disa klasë shkollë.

Pas vdekjes së Stalinit, Hrushov solli politika më të lehta duke ulur luftën ndaj klasave, gjë e cila ndodhi dhe në Shqipëri. Më 1954 Kampi i Tepelenës u mbyll.

Pas mbylljes së kampit Eugjenin, nënën e tij, gjyshen  dhe xhaxhain i dërgojnë në Lushnje.

Jeta në Lushnje ishte krejt ndryshe nga Kampi i Tepelenës. Në Lushnje ata duhej të paraqiteshin në mëngjes dhe në darkë përpara një polici.

Gjithashtu nuk ekzistonin më kazermat ushqimore, ata punonin vetë dhe organizoheshin si të mundeshin me atë që kishin.

Kjo lloj jetese vazhdoi deri në vitin 1991, kur dhe sistemi komunist ra.

## Burimet
Jane Goodall

**Jane Morris Goodall** (lindur Valerie Jane Morris-Goodall më 3 prill 1934), njohur më parë si Baronesha Jane van Lawick-Goodall, është një primatologe dhe antropologe angleze. Goodall konsiderohet si ekspertja kryesore në botë për shimpazetë, dhe njihet më së shumti për punë e saj mbi 55 vjeçare në marrëdhëniet sociale dhe familjare të shimpazeve të egra, që kur vizitoi për herë të pare Parkun Kombëtar të Gombe Stream në Tanzani në vitin 1960. Ajo është themeluesja e Institutit Jane Goodall dhe programit Roots & Shoots, dhe ka punuar gjerësisht mbi problemet e konservimit dhe të drejtave të kafshëve. Në prill 2002, u emërua Lajmëtare e Paqes nga OKB.
Zylyftar mustaqeverdhë

Kenge popullore per Zylyftar Poden

ZYLYFTAR MUSTAQEVERDHE

* ___ Zylyftar mustaqeverdhe,
* Prit nizamet se t'u derdhe,
* ___ Mun nde kishe le te vene,
* Se atje kamte Ahmene,
* O t'i Ahmet bej Xhepova,
* ___ Pika gjak te kullon kordha !
* O t'i Aliko Prodani,
* Te kullon gjak jatagani,
* Ne Melesin erth' Hasani,
* Rakip beu edhe Prodani,
* Trima jeni ju te forte,
* ___ Si ju me s'gjenden ne bote,
* Nde dyfek edhe ne lufte,
* Krah s'u ven' , s'jeni re mufte,
* Nga milli u del jatagani,
* Ne Stamboll dridhet sulltani,
* Trimetor shume te forte,
* Tjeter s'gjendete ne bote.

Kenge te mbledhura nga Anastas Kullurioti.

1) Melesini, mal i Leskovikut, ku u ndesh ushtria osmane me kryengritesit e drejtuar nga Zylyftar Poda me 1831.
Kryengritja perfshiu krahinat e Kolonjes ( me qender Poden nga ishte Zylyftari), te Leskovikut, Permetit, Tepelenes.
Zylyftari, besnik i Ali Pashe Tepelenes, kishte qendruar ne mal e nuk u ishte nenshtruar osmaneve.
2) Hasani : Hasan Sinan Gjostoja ( Labi ), Shoke armeshe me Zylyftarin, nga Gusmari i Kurveleshit , i cili i shkoi ne ndihme ne Melesine.
3) Rakipi ishte djali i Zylyftarit.
4) Prodani duhet te kete qene Kolonjar.
5 Kenga eshte pak, e aspak e njohur
Gjergj Suli

**Gjergj Suli** (1893&ndash;1947), i njohur edhe si **At Gjergj Suli,** ishte një shqiptar i besimit ortodoks, klerik dhe martir.

## Biografia 
Gjergj Suli u lind në Lekël, një fshat i Vilajetit të Janinës në kohën e Perandorisë Osmane. Studimet e para i kreu në shkollën e fshatit të tij dhe më pas vijoi studimet në gjuhën greke në gjimnazin Zosimea në Janinë.

Në vitin 1922, emigroi në SHBA, ku kaloi 12 vite në Boston, Massachusetts, Filadelfia dhe Pennsylvania. Ai u caktua si prift në SHBA, pas studimeve në një shkollë fetare. Suli kishte marrëdhënie të ngushta me Fan Nolin. Të dy ishin përfaqësues dhe aktivistë të "Vatra-s", Pan-Federatës shqiptare të Amerikës.

Suli u kthye në Shqipëri në vitin 1934 dhe nisi punën si prift në fshatin e tij të lindjes dhe më pas në fshatrat e tjera si Labovë, Tërbuq, Hundkuq etj. Ai ishte një kundërshtar i regjimit Italian të vendosur në Shqipëri pas pushtimit të vitit 1939. Suli ishte skeptik rreth ideve bolshevike, të cilat ishin mjaft të përhapur gjatë periudhës së Luftës së dytë Botërore.

Si një person me kulturë të gjerë dhe si njohës i disa gjuhëve të huaja, Suli mbante korrespondencë me shumë figura jashtë Shqipërisë edhe në sajë të faktit, se ishte aktivist i Vatra-s. Korrespondenca e tij e gjerë me mjaft figura jashtë Shqipërisë, ishte një nga pretekstet e përdorura nga autoritetet komuniste të kohës, të cilat e akuzonin Sulin si një informator të shërbimeve të huaja të inteligjencës. Ai u arrestua në vitin 1946 dhe vuajti dënimin për disa muaj në burgun e Gjirokastrës. Suli u ekzekutua nga një front zjarri në janar  të vitit 1947.

Biblioteka e tij personale dhe letrat e korrespondencave u shkatërruan.

Kisha Ortodokse Autoqefale e Shqipërisë përkujton përvjetorin e tij të vdekjes, duke e konsideruar Sulin si një klerik me kulturë të gjerë, i cili gjatë gjithë jetës punoi me devotshmëri për të përhapur Fjalën e Perëndisë.

## Shiko gjithashtu 
* Komunizmi në Shqipëri
* Feja në Shqipëri gjatë Epokës Komuniste

## Referime
Chris Farley

**Chris Farley** lindi më 15 shkurt, 1964 në Madison, Wisconsin si *Christopher Crosby Farley* dhe vdiq më 18 dhjetor, 1997 në Chicago, Illinois. Ishte një komedian dhe aktor amerikan, ndër më të mirët e të gjitha kohërave.

## Lidhje të jashtme
Petrit Merlika

**Petrit Merlika**  ka lindur në vitin 1915. Ai ishte i biri i Mustafa Merlika Kruja. 
Ai u persekutua nga sistemi komunist për 15 vjet dhe vijoj dënimin e tij në internim deri në fund të sistemit. 

## Jeta
Petrit Merlika ka lindur në vitin 1915. Ai ishte i biri i ish kryeministrit Mustafa Merlika Kruja.
Ai kreu studimet e tij në Grenoble për ingjinjeri elektrike.
Më datë 12 korrik 1942 ai martohet me Elena Gjika në bashkinë e Barit të Italisë. 
Pas dy viteve lindi biri i tyre Eugjen Merlika.
Me ardhjen e qeverisë komuniste Petriti mbetet pa punë për disa kohë.
Petrit asokohe diskutonte për mundësin e  prezantimit të një partie tjetër në kohën kur në zgjedhjet mund të prezantoheshin dhe parti të tjera veç F.N.Ç Në një nga ato biseda u trajtua ky vështrim i gjëndjes politike dhe u fol mbi mundësinë e krijimit të një partie të ligjëshme të opozitës. Petriti u thirr në Ministrinë e Punëve Botore, ku Ministri Spiro Koleka i njoftoi emërimin në një Degë të posaçme të saj, e cila merrej me llogaritë e ndërmarrjeve italiane që kishin investuar në Shqipëri para dhe gjatë luftës.
Por ndërsa ai vazhdonte punën e tij intensive në ministri, një ditë të marsit 1946 u arrestua nga Skënder Kosova, njëri prej kuadrove të hetuesisë. Në akuzën si sabotator të pushtetit dhe armik i popullit, veç emrit të Mustafa Krujës, ishte biseda e zhvilluar muaj më parë me shokët e tij. Ajo i kushtoi gjygjiin e dënimin me 15 vjet privim lirie e punë të detyruar.

## Referimet
Maliq bej Libohova

parapamje|Maliq bej Libohova
**Ibrahim Maliq bej Libohova Asllan Pashali** i njohur edhe thjesht si **Maliq Libohova** (Stamboll, 1896 - ?) ka qenë diplomat i shtetit shqiptar.

## Biografia 
U lind në Stamboll, i biri i Myfit bej Libohovës dhe Sheref hanëmit të Hilmi pashë Pojanit-Gjiridli, nga martesa e dytë e të atit pati një vëlla, Elmas beun.

## Referime
Seit Petrela

**Seit Petrela** (Tiranë, 25 shtator 1947) ka qenë i persekutuar nga sistemi komunist në të cilën jetoi i internuar.

## Jeta
U lind më 25 shtator të vitit 1947, fëmija më i vogël i Fadil Petrelës dhe Xhumasë së Abaz Kupit. 

Më 29 nëntor 1944 i ati arrestohet dhe internohet fillimisht në Kalanë e Beratit ku qëndruan deri darkën e 13 majit 1949 ku i nisën për ti internuar në Kampin e Telpelenës. Rrugës midis maleve për në Tepelenë njëra prej makina u rrëzua në greminë në Urën e Goricës. Në mëgjesin e 14 majit 1949 Seiti dhe tre vëllezërit e tij Bujari, Ylberi dhe Halili humbën prindërit e tyre duke mbetur jetimë. 
Në Kampin e Tepelenës ata kishin mbetur me hallën e tyre e cila për shkak të aksitendit vuante nga krizat nervore, ndërsa gjyshja e tyre ishte dëmtuar rëndë duke mbetur e paralizuar përjetë. 
Ata i mbajtën vetëm 2 javë në Tepelenë, më pas ata i dërguan tek xhaxhai i babait të tyre Gani Petrela të cilin e arrestojnë pas 2 vitesh sepse nuk kishte kallzuar për vëllain e tij, gjyshin e Seitit i cili ishte i dënuar që prej 1945 por nuk ishte gjetur ende sepse fshihej prej 6 vitesh në një shpellë në Zall Herr. 
Gani Petrela kreu 10 vite burg dhe doli në vitin 1962. Një muaj pas dënimit ai ndërron jetë. 
Seitin dhe vëllezërit e tij i dërgojnë më pas në Lushnje nën kujdestarin e hallave. 
Atje do të bashkohej edhe me dajën dhe tezen e tij. Fatbardh Kupi dhe Hyrije Kupi Dosti, e shoqja e Viktor Dostit. 
Fatbardhi kaloi 49 vite nëpër burgje të ndryshme ku hyri djalë i ri dhe doli një plak i stërmunduar.
Tezja Hyrije vuajti dënimin e saj në Fabrikën e Tullave Tiranë.
Seiti u rrit në internim nga gjyshja nga babai dhe hallat e tij. 

Pas rënies së sistemit komunist ai punoi nga viti 1994 deri 2004 në Ministrinë e Brendëshme ku më pas tërhiqet me dëshirën e tij. 

## Referime
Nikollë Dojanaj

**Nikollë Gjek Dojanaj** Ka lindur më 7 prill 1931. Ai ëeshtë një ish i persekutuar nga sistemi komunist. 

## Jeta
Nikollë Gjek Dojanaj ka lindur në fshatin Rapsh të Hotit më 7 prill 1931.
Më 26 gusht 1948 vëllai i tij u arratis në Jogusllavi. Në shtator ai edhe familja e tij u internua në  Kampin e Tepelenës ku qëndroi deri sa e thirrën për ushtar.
Gjatë kohës si ushtar ai njihet me Lesh Grishën dhe Naim Kupi të cilët ishin gjitëashtu të perndjekurë politik.
Nikolla i ndihëmoj ata të arratiseshin në Jogusllavi duke i përcjellur. Pas 1 viti ai u zbulua edhe u dënua me vdekje nga gjykata ushtarake e Shkodrës por pas 59 ditësh vjen vendimi nga Presidiumi i Kuvendit Popullor të cilit i falin jetën por e dënojnë me 25 vjet burg. 
59 ditët e para ai i kaloi në izolim, në një qeli plotë lagështi,i lidhur me zinxhir dhe i torturuar nga policët e burgut. 
Ai kishte punuar më parë dhe kryen vetëm 10 vjet burg por më pas punonte, fillimisht në kooperativ dhe më pas në punë të tjera. 

## Burimet
Ulvi Vehbiu

**Ulvi Vehbiu** (Gjirokastër, 31 maj 1931–15 qershor 2010) ishte mjek neuropsikiatër shqiptar.

## Biografia 
Shkollën 8 vjeçare dhe arsimin e mesëm të përgjithshëm i mbaroi në qytetin e lindjes. Në gjimnazin “Asim Zeneli” ishte ndër maturantët që  arriti të vlerësohej me “Medalje ari”. Studimet e larta në fushën e mjekësisë i vazhdoi në Institutin e Parë të Mjekësisë në Moskë, të cilat i mbaroi me “Diplomë të Shkëlqyer” në vitin 1956. Në përfundim të studimeve, zgjodhi të specializohej në fushën e vështirë të neuropsikiatrisë. Kthehet në Shqipëri dhe punon te Katedra e Neuropsikiatrisë në Tiranë.

Në kuadër të propagandës antifetare të viteve '60 para dhe pas Revolucionit Kulturor, shkroi dhe botoi *Hipnoza dhe feja* me gjasë më 1964, *Thelbi reaksionar i Muslimanizmit*, *Darvinizmi dhe feja,* *Feja lakuriq* të gjitha botuar më 1967 si dhe *Të ruajmë shëndetin: Sëmundjet psihike dhe feja* më 1968.

Në shtator të vitit 1993 doli në pension. Me 15 qershor të vitit 2010, pas një sëmundjeje të rëndë e të pashërueshme, u shua në SHBA jeta e Prof. Ulvi Vehbiut.

## Referime
Xhavit Gjata

**Xhavit Gjata** mjek shqiptar, një nga themeluesit e shërbimit të psikiatrisë në Shqipëri. Emrin e prof. dr. Xhavit Gjatës, e mban sot spitali i Psikiatrisë në Qendrën Spitalore Universitare “Nënë Tereza” në Tiranë.

## Referime
Arian Xhumari

**Arian Xhumari** mjek shqiptar, lindi më 21 qershor 1921.  Një ndër pionerët e neokirurgjisë shqiptare, që la gjurmë në shkencat mjekësore dhe më gjërë.

## Referime
Camp Nou

**Camp Nou**, fusha e re, është shtëpia e klubit spanjoll FC Barcelona që nga themelimi në vitin 1957.

Camp Nou është një nga stadiumi më i madhë i Spanjësdhe Evropës si dhe i treti më i madhë në botës, me kapacitet 99,354 ulëse. Aty janë luajtur dy finale të UEFA Ligës së Kampioneve (1989 dhe 1999). Përveç kësaj, aty janë zhvilluar dhe dy finale të UEFA Kupës së Fituesve të Kupës, pesë finale të UEFA Super Kupës, katër finale të Kupës së Mbretit, njëzetenjë finale të Superkupës së Spanjës si dhe pesë ndeshje, përfshirë edhe atë hapëse të Kupës së Botës 1982. Stadiumi ka mikpritur gjithashtu edhe Lojërat olimpike verore 1992.

## Referime 
## Lidhje të jashtme
*Uebfaqja zyrtare
Serhat Koç

**Serhat Koç** (lindur më 18 korrik 1990) është një futbollist profesionist holandez i cili luan si sulmues për klubin holandez SV TEC.

## Karriera me klube
Koç filloi karrierën e tij si profesionist me klubin e qytetit të tij të lindjes, FC Eindhoven, me të cilën zhvilloi paraqitjen e parë më 11 janar 2008 kundër FC Volendam. 

Më 10 dhjetor 2008, ai pranoi të transferohej tek FC Groningen. Ai u bashkua me klubin e tij të tij në korrik 2009. Nga gushti i 2010 e deri në janar 2011, ai luajti në huazim tek klubi i divizionit të parë SC Cambuur. Më 24 qershor 2011, ai u rikthye tek FC Eindhoven, por këtë herë si tranferim i përherëshëm.

Koç ishte protagonist që në ndeshjen e parë, duke shënuar gol dhe dhuruar një asist në fitoren 3–0 ndaj FC Emmen. Ai u largua pas dy sezonesh dhe firmosi për Helmond Sport në verën e vitit 2013. 

Në korrik 2014, ai u largua nga Holanda dhe firmosi me klubin turk Sanliurfaspor. Aventura e tij atje ishte e shkurtër pasi klubi nuk kishte përmbushur detyrimet financiare ndaj tij dhe Helmond Sport, duke bërë që në shtator 2014 ai të rikthehej përsëri në Holand. Në Holandë, ai firmosi për ekipin DOVO që luante në Hoofdklasse.

## Statistikat e karrierës
### Klube
## Referime 
## Lidhje të jashtme
Profili ndërkombëtarë  tek Voetbal
Fshatrat në Rrethin e Shkodrës

Këtu gjeni listën e plotë me **fshatrat në Rrethin të Shkodrës**. Rrethi i ka 2 bashki, 1 qytet, 15 komuna dhe 93 fshatra.

## Shih edhe 
* Fshatrat e Shqipërisë
Kryeqyteti - Abdylhamid

***Kryeqyteti Abdylhamid*** ose ***Perandori i Fundit*** (turqisht: ) është serial historik turk me regji të Serdar Akar. Seriali ka të bëjë me historinë e Sulltanit të 34-të të Perandorisë Osmane Abdyl Hamiti II.

Seriali u prodhua nga kompania filmike ES Film, dhe u transmetua nga TRT 1 në Turqi. Në Shqipëri, ai u transmetua në TV Klan dhe Klan Plus.

## Personazhet
## Referime 
## Lidhje të jashtme
*Faqja Zyrtare në Youtube
Paolo Orlandoni

**Paolo Orlandoni** (lindur më 12 gusht 1972) është një trajner italian portierësh dhe ish futbollist profesionist. Ai ishte, për një kohë të gjatë, portieri i tretë i klubit italian Inter.

## Karriera me klube
Ai filloi karrierën e tij tek Interi, më pas luajti me disa ekipe në Serie B dhe Serie C1 si A.C. Mantova, AlbinoLeffe, Casarano, A.C. Pro Sesto, A.C. Ancona, U.S. Foggia dhe A.S. Acireale deri në vitin 1998. Në korrik 1998, ai u ble nga Reggina, ku u bë titullar dhe ishte një nga lojtarët më të rëndësishëm të ekipit që arriti ngjitjen për herë të parë në ligën elitare të Italisë. Orlandoni u largua nga Reggina në janar 2000 për t'u bashkuar me Bolonjën në huazim; ai u rikthye sërisht tek Reggina në shtator 2000, por nuk luajti më për ekipin, dhe në fund u shit tek klubi kryeqytetas Lazio ku kontriboi si portier i dytë.

Nga 2001 e deri në 2005, ai luajti për Piacenzën, fillimisht si portier rezervë, dhe më pas si titullar në sezonin e tij të fundit me klubin. Në korrik 2005, Orlandoni u rikthye tek Interi, duke firmosur një kontratë dy-vjeçare si portieri i tretë i ekipit mbrapa Francesco Toldo and Júlio César, Ai debutoi me ekipin më 14 maj 2006 në një ndeshje kampionati me Cagliarin.

Ai firmosi kontrata të reja një-vjeçare me klubin 29 maj 2007, 26 maj 2008, 12 maj 2009 dhe më 29 qershor 2010.

Më 7 dhjetor 2010, në moshën 38 vjeçare, Orlandoni bëri debutimin e tij në UEFA Ligën e Kampioneve duke luajtur si titullar në humbjen 3–0 jashtë fushe në ndeshjen e fundit të fazës së grupeve. Më 29 qershor 2011, u lajmërua se ai kishte rinovuar kontratën e tij edhe për një vit tjetër.

Ai deklaroi pensionimin nga futbolli një javë para mbarimit të sezonit 2011–12, por gjithsesi udhëtoi me ekipin në turin e Indonezisë në maj 2012.

## Statistikat e karrierës
Burimi: 

## Trofe
;Lazio
*Supercoppa Italiana: 2000

;Internazionale
*Serie A: 2005–06, 2006–07, 2007–08, 2008–09, 2009–10
*Coppa Italia: 2005–06, 2009–10, 2010–11
*Supercoppa Italiana: 2005, 2006, 2008, 2010
*UEFA Liga e Kampioneve: 2009–10
*FIFA Kupa e Botës për Klube: 2010

## Referime 
## Lidhje të jashtme
*Paolo Orlandoni te ESPN FC
Hatixhe Sultan (vajza e Murad V)

parapamje|Hatixhe Sultan
**Hatixhe Sultan** (5 maj 1870 – 13 mars 1938) ishte e bija e sulltanit osman Murad V dhe gruas e tij të tretë Şayan Kadın.

Pas depozitimit të Muradit në vitin 1876, ai ishte i mbyllur në Pallatin Çırağan. Hatixhe gjithashtu e ndoqi atë në burg. Ajo ka mësuar frëngjisht nga babai i saj dhe Gevherriz Kalfa.

Së pari ajo u martua me Vezirin Ali Vasif Pasha (1870-1918) më 3 shtator 1901 në Pallatin Jëlldëz dhe më pas u divorcuan më 20 shtator 1908 në Ortaköy. Më vonë, më 1 maj 1909, u martua me djalin e Hayri Beut, Damat Rauf Hajredin Bej (1871-1936, Beirut, Liban) në Pallatin Ortaköy dhe u divorcuan më 16 qershor 1918. Ajo kishte tre fëmijë:

* Ajshe Hanımsultan (1902 – ?), nga Ali Vasıf Pasha
* Sultanzade Hayri Bey (19 qershor 1912 – ?) nga Rauf Hajredin Bej.
* Selma Hanımsultan Raouf (13 prill 1914 – 13 janar 1941)

## Referimet
Festivali i 57-të i Këngës në RTSH

**Festivali i 57-të i Këngës në RTSH** u zhvillua në datat 20, 21 dhe 22 dhjetor 2018 në Pallatin e Kongreseve në Tiranë. Fituese e këtij festivali, sipas vlerësimit të jurisë u kurorëzua kënga me titull “Ktheju tokës” me këngëtare Jonida Maliqi.

## Referime
Norwegian

**Norwegian** është kompania më e madhe ajrore në Norvegji si dhe është kompania kombëtare e Norvegjisë.
Omer pashë Vrioni II

**Omer**, **Omar** ose **Ymer pashë Vrioni** (1839 – Fier, 1928) ka qenë figurë politike në Perandorinë Osmane dhe veprimtar i Lidhjes së Prizrenit, themeluesi i qytetit të Fierit dhe anëtar i Këshillit të Naltë të Regjencës të Principatës së Shqipërisë.

## Biografia 
Lindi më 1839, i biri i Kahreman pashë Vrionit dhe Gjylije hanëmit të Neim bej Alizotit.'''''' Ka qenë shambelan i Sulltan Abdyl Azizit. Pasi i ati themeloi qytetin e Fierit në vitet '60 të shekullit XIX, Omer beu përvijoi punën duke e rindërtuar dhe rregulluar sipas një plani modern më 1877. 

Ishte ndër firmëtarët e memorandumit dërguar kontit Andrassy në Kongresin e Berlinit nga shqiptarët e Stambollit në hullinë e ndodhive të Lidhjes së Prizrenit. Me Mehmet Ali Beun dhe Vrionas të tjerë u përfshi edhe Ymer beu, i cili u zotua të mblidhte një fuqi prej 3,000 frymësh në rast nevoje. Për veprimet e tij me Lidhjen, bashkë me krerët e tjerë të lëvizjes në viset jugore shqiptare, u arrestuan dhe u dërguan në kështjellën e Çanakalasë, ku u mbajtën të burgosur deri në nëntor të vitit 1883.

Me hapjen e Normales të Elbasanit ishte ndër kontributorët e fondit të parë të shkollës.

Më 25 nëntor 1912 karvani i Ismail Qemalit rrugës për në Vlorë, ku shpalli pavarësinë, drekoi në Fier në konakun e Omer Pashës, dhe pas tyre edhe delegatët e Kosovës. U përpoq të ndihmonte sundimin e Princ Vidit kundër Kryengritjes të Shqipërisë së Mesme. kur u formua qeveria e dytë e Xhafer Ypit.

## Referime
Talal bin Abdulaziz Al Saudi

thumb|240px|Talal bin Abdulaziz El Saudi
**Talal bin Abdulaziz El Saudi** (Arabisht: طلال بن عبد العزيز آل سعود‎) ishte anëtar i familjes mbretërore saudit. Ai poashtu ishte udhëheqës i Lëvizjes së Lirë së Princave.

## Jeta e hershme
Princi Talal lindi më 15 gusht 1931 si djali i njëzet i Mbretit Abdulaziz. Nëna e tij, Munaiyir ishte armene, familja e së cilës ikën nga Gjenocidi Armen gjatë regjimit të Perandorisë Osmane. Sipas diplomatëve britanikë në Arabinë Saudite, Munaiyir ishte një nga gratë e preferuar të Mbretit Abdulaziz. Ajo ishte aq e njohur për inteligjencën e saj sa për bukurinë e saj. Princi Talal ishte vëllai i plotë i Princit Nauaf dhe gjysmë-vëllai i Mbretit Saud.

## Pozitat e mbajtur
Princi Talal ishte një nga princat e rinj më të pasur, por pësoi probleme të korrupsionit. Ai u bë Ministër i Komunikimit nga viti 1952 deri më 1955. Ai u zgjodh Ministër i Financave dhe ekonomisë kombëtare, kur mbajti këtë pozitë deri kur nisi Lëvizjen e Lirë të Princave. Një tjetër arsye për largimin e tij ishte se ai propozoi të themeloj kushtetutën. Megjithatë, mbreti Saud nuk kishte ndërmend ose plan për të reformuar sistemin politik. Prandaj, ai e detyroi princin Talal të japë dorëheqjen nga kabineti. Vëllai i tij Prinie Nauaf ia doli mbanë në post. Ata kishin tre fëmijë: Ualed bin Talal Al Saudi, 
*Gruaja e tretë: Moudie bint Abdul Mohsen Alangary, ishte nëna e Turkit dhe [[Sara bin Talal bin Abdulaziz El Saudi|Sara]. (më vonë u divorcuan).
*Gruaja e katërt: Magdah bint Turki El Suejri, nëna e Princit Abdulaziz bin Talal dhe vajza e ish-presidentit të Komisionit për të Drejtat të Njeriut, Turki bin Halid El Sudejri.

## Vdekja
Princi Talal vdiq më 22 dhjetor 2018. Djali i tij Princi Abdulaziz bin Talal shkroi në Twitter: "Princi Talal bin Abdulaziz vdiq të shtunën. Zoti e faltë dhe e bëftë në parajsë".

## Referime
Kurt Kola

**Kurt Kola** Ka lindur më 6 maj 1937, një fshat në afërsi të qytetit të Burrelit.
Ai ishte një i persekutuar gjatë sistemit komunist në Shqipëri 
## Jeta
Kurt Kola ka lindur më 6 maj 1937, një fshat në afërsi të qytetit të Burrelit.
Në vitin 1945, ai dhe familja e tij arrestohen dhe internohen nga Sigurimi për shkak se i ati, Bilal Kola ishte pëfaqësues i lartë i partisë Lëvizja e Legalitetit dhe kishte strehuar e bashkëpunuar me misonarët ushtarakë Britanik.
Në vitin 1945 kur ishte vetëm 8 vjeç ai u mor nga shkolla nga dy partizanë dhe u internua bashkë me familjen e tij të përbëra nga 13 persona. Fillimisht ata i dërguan në Peshkopi dhe më pas në Berat kur u stehuan në kazermat e djegura prej luftës deri në prill të vitit 1949.
Më pas ata u dërguan në Fabrikën e tullave në Tiranë, ndërsa disa të tjerë në Shijak. Po atë vit atë e dërguan në Kampin e Tepelenës deri në vitin 1954 kur dhe kampi u mbyll pas vdekjes së Stalinit kur Hrushov erdhi në pushtet dhe uli luftën e klasave, gjë e cila u transmetua edhe në Shqipëri.
Rreth moshës 15-16 vjeç ai arrestohet dhe dënohet në burgun e Gjirokastrës e cila ishte një galeri nëntokësore.
Dënimet e tij ishin të vazhdueshme njëri pas tjetrit. Dënimi i fundit ishte më 20 tetor 1990  në Elbasan ku u dënua me 10 vjet por me rënien e sistemit ai fitoi lirin më 10 janar 1990.
Më 10 mars 1991 ai shkon në Greqi i paisur me kartën e refugjatit nga Organizata e Kombeve të Bashkuara, OKB ku dhe tentoi të shkoj në Shtetet e Bashkuara të Amerikës. 
Kurti u rikthye në Shqipëri pas 1 viti pasi djali i tij studionte në gjimnaz.
Për disa vite ai ka qenë kryetari i të burgosurëve politik i zgjedhur me votë nga delegatë nga e gjithë Shqipëria
Ai është dënuar sërisht me 4 muaj burg sepse drejtoi grevën e urisë për ish të përndejkurit politik.
Kurt Kola ka shkruar gjithëashtu edhe dy libra Ëndërra burg dhe Shqipëria Burg në të cilat flet për kalvarin e tij nëpër burgje.

## Referime
Trajnimi

**Trajnimi** (Anglisht: train, training) është një metodë aktive e të mësuarit e cila i referohet përvetësimit dhe përmirësimit të njohurive, shkathtësive, aftësive dhe shprehive vokale ose praktike si dhe njohurive të cilat kanë të bëjnë me fusha specifike të veprimtarisë konkrete profesionale. Qëllimi i trajnimit është të përmirësojë aftësitë dhe performancën e një individi ose grupi të caktuar. Ai formëson thelbin e profesionit dhe siguron shtyllën kryesore të përmbajtjes së instituteve teknologjike. Njerëzit në shumë profesione dhe vende pune mund të mbështeten në këtë lloj aftësimi për zhvillimin profesional.

## Shih edhe 
* Profesioni

## Referime
Abdullah ibn Omer

**Ibën Omeri** ose **Abdullah ibn Omer ibn el-Hatabi** (Arabisht: عبد الله بن عمر بن الخطاب) ishte djali i Omer ibn el-Hatabi dhe Zejneb bint Madhun. Ai ishte kunati dhe një nga shokët e profetit Muhammed.

Ai ishte transmetuesi i dytë i haditheve që transmetoi gjithsej 2,630 hadithe.

## Familja 
Abdullah ibn Omer ishte djali i Omerit dhe Zejnebes. Vëllau dhe motra e tij e plotë ishte Abdulrahmani dhe Hafsa. Vëllezërit e tij Zejdi dhe Ubejdullahu lindën nga njerka e tij Umm Kulthum bint Xheruel. Ai kishte edhe një tjetër njerkë Kurejbe bint Ebi Umeje, por ajo nuk kishte asnjë fëmijë të vetit.

Pasi babai i tij u bë kalif në vitin 634, Ibn Umar u martua me Safije bint Ebi Ubejd, me të cilën kishte gjashtë fëmijë: Ebu Bekr, Ebu Ubejde, Uakid, Umer, Hafsa dhe Seude. Ai kishte djem tjerë prej Ummul Ualad, përfshirë Abdulrahmani, Selimi dhe Hamza.

## Referime
Hisingen

[thumb|240px|Pamje nga [Ringön, Göteborg]]
**Hisingen** është ishulli i pestë më i madh në Suedi pas Gotland, Öland, Södertörn dhe Orust. Sipërfaqja e saj është rreth 200 km². Kufizohet me lumin Göta në jug dhe lindje, me lumin Nordre në veri dhe Kattegatt në perëndim. Ishulli i përketë komunës Göteborg dhe qarkut Västra Götaland. Ishulli ndahet në dy provinca Bohuslän dhe Västergötland.

## Etimologjia
Hisingen mund të interpretohet si “Ishulli i ndarë nga kontinenti”

Fjala *hiss* në suedisht do të thotë ashensor dhe *ingen* do të thotë “askush”.

## Historia
Qyteti i parë me emrin Göteborg u themelua në vitin 1603 në Hisingen pranë Färjenäs, qyteti ishte kryesisht i populluar nga tregtarët holandezë, të cilët trajtuan tregtinë e jashtme të Suedisë. Megjithatë, qyteti u dogj nga danezët në vitin 1611 gjatë të ashtuquajturit Lufta e Kalmarit dhe mbetjet e vetme të mbetura që ende mund të shihen sot janë themeli i kishës që qëndronte në qendër të qytetit.

Deri në vitin 1658, kur u dorëzua në Suedi nga Danimarka-Norvegjia nga Traktati i Roskilde, ishulli u nda në një pjesë suedeze dhe norvegjeze. Ndarja vazhdoi në emër zyrtar të rretheve provinciale të Hisingen suedeze dhe norvegjeze - *Svenska Hisingens härad* dhe *Norska Hisingens härad* - deri në vitin 1681 kur u emërtuan si rrethe të Lindjes dhe Perëndimit.

Ishulli ishte kryesisht tokë bujqësore deri në shekullin e 19-të, kur industrializimi filloi dhe kompanitë si Arendalsvarvet, Eriksberg, Götaverken dhe Lindholmen filluan të punojnë atje. Për shumicën e shekullit të 20-të, deri në krizën e anijeve në vitet 1970, ishulli ishte fokusi për ndërtimin e anijeve suedeze.

Prodhuesi i makinave Volvo ka rrënjët e tij në Hisingen; aty ishte fabrika e tyre e parë dhe makina e parë, Volvo ÖV 4, u prodhua në vitin 1927. Sot, kompania ka ende zyrën e saj kryesore dhe fabrikat e prodhimit në ishull. Muzeu i Volvos ndodhet gjithashtu aty pranë.

## Referime
Backaplan

**Backaplan** është një zonë në lagjet Tingstadsvassen, Brämaregården dhe Kvillebäcken në Hisingen, Göteborg. Ndodhet rreth dy kilometra larg Stacionit Qendror të Göteborgut.

Më 30 tetor 1998, 63 të rinj u vranë dhe shumë u lënduan në një zjarr në diskotekën e Göteborgut që ndodhi natën mes enjtes dhe premtes.
Nagarjuna

**Nāgārjuna** (150 p.e.s – 250 p.e.s) është konsideruar gjerësisht si një nga filozofët më të rëndësishëm budist. Së bashku me dishepullin e tij Āryadeva, ai konsiderohet të jetë themeluesi i shkollës Madhyamaka të Mahāyāna budizmit.

## Burimet
Simfonia nr. 9 e Beethovenit

thumb|Faqe nga dorëshkrimi i Simfonisë nr. 9 të Beethovenit
**Simfonia nr. 9** në D minor, Op. 125, është simfonia përfundimtare e kompletuar nga Ludwig van Beethoveni, mes viteve 1822 - 1824. Fillimisht u shfaq në Vjenë më 7 maj 1824. Shumë muzikologë e kanë konsideruar atë si njërën nga veprat më të njohura në praktikën e zakonshme të muzikës perëndimore.

Kjo simfoni ishte shembulli i parë i përdorimit të zërave në një simfoni duke e bërë kështu simfoni korale. Fjalët këndohen gjatë lëvizjes përfundimtare nga katër solistë vokalë dhe një kor. Ato janë marrë prej poemës "Ode Gëzimit", shkruar nga Friedrich Schiller në vitin 1785 dhe rishikuar më 1803, me disa ndryshime të tekstit të bëra nga vet kompozitori.

Në vitin 2001, dorëshkrimi origjinal i Beethovenit, nga Biblioteka Shtetërore e Berlinit, u shtua në Listën e Trashëgimisë Botërore të Programit të Kujtesës së Kombeve të Bashkuara, duke u bërë vepra e parë muzikore e vlerësuar në mënyrë të tillë.

## Shiko edhe
*Rapsodia Hungareze Nr. 1
## Referime 
## Lidhje të jashtme
Viron Kola

**Viron Kola** Prof. shqiptar (25 tetor 1931 -  18 dhjetor 2012) . Prof. Dr. Viron Kola, ishte një ndër profesorët më të nderuar të Fakultetit të Shkencave të Natyrës në Universitetin e Tiranës. 

## Arsimi dhe kualifikimet:
-Universiteti i Budapestit (EOTVOS LORANT EGYETEM), Diplomë në Kimi Fizikë, 1956

-Universiteti i Tiranës (UT), Titulli shkencor “Docent”, 25.09.1971

-UT: Grada shkencore “Doktor i Shkencave”, 27.12.1986

-UT: Titulli shkencor “Profesor”, 27.12.1988

-Laureat i Çmimit të Republikës

-Urdhri “Naim Frashëri”

## Pozicioni dhe detyrat
-1956-1957: Punonjës shkencor në Laboratorin Qendror të Kimisë pranë Ish Institutit të Shkencave.

-1957-1980: Pedagog i Kimisë Fizike në Fakultetin e Shkencave Natyrore.

1980-1986: Shef i Katedrës së Kimisë së Përgjithshme në F.Sh.Natyrore.

1986-1993: Shef i Katedrës së Kimisë Fizikë në F.Sh.Natyrore.
Ferdinand Samarxhi

**Ferdinand Samarxhi** gazetar shqiptar i RTSH. Dekoruar me titullin “Mjeshtër i Madh” nga Presidenti i Republikës së Shqipërisë, Bujar Nishani dhe fitues i "Antenës së Artë".
Ode

**Ode** është një lloj i poezisë lirike apo i këngës solemne e cila e ka origjinën në vjershat korale të Greqisë së vjetër. Tematika e saj shtrihet më gjerë se ajo e himnit. Odeja është poezi e thurur një idividi apo dhe një ngjarjeje.Është krijim i cili e lavdëron ose lartëson një personalitet të shquar apo një ngjarje historike të shënuar e që shpreh me forcë ndjenjat e dashurisë, të nderimit, të gëzimit, të miqësisë etj. Odet greke fillimisht ishin pjesë poetike të shoqëruara me instrumente muzikore. Me kalimin e kohës, ato gradualisht u bënë të njohura si kompozime personale lirike, qoftë të kënduara (me ose pa instrumente muzikore) ose thjesht të recituara (gjithmonë me shoqërimin e instrumenteve muzikore). Instrumentet primare të përdorura ishin instrumentet frymore ose lyra.

Në letërsinë antike greke ode ka shkruar Pindari ndërsa në letërsinë latine ka shkruar Horaci. Në historinë e letërsisë shqipe, krijime poetike të kësaj natyre dhe në këtë frymë ka shkruar Zef Serembe dhe Lasgush Poradeci.

Një ode klasike zakonisht përbëhet prej tri pjesëve kryesore e që janë: 
*Strofa
*Antistrofa dhe
*Epodea
Dy format më të njohura të odes janë:
*Odet homostrofike dhe 
*Odet e parregullta

## Shih edhe 
* Ode gëzimit
* Himni i Evropës
* Simfonia nr. 9 e Betovenit
Mensur Safqiu

**Mensur Safqiu** është aktorshqiptar i grupit humoristik "Stupcat".
Lindi me 27.07.1970 në Prishtinë.
Kalimi i Rubikonit (nga Jul Çezari)

parapamje|Çezari i ndalur në brigjet e Rubikonit
Kalimi i lumit Rubikon në vitin 49 p.e.sonë nga Jul Çezari është një ngjarje që percipitojë në fillimin e Luftës Civile Romake dhe bërë që ai të shpallej diktator i përjetshëm dhe ngritjen më pas të Perandorisë Romake. 

Çezari ishte caktuar të qeveriste mbi një rajon që shtrihej nga pjesa jugore e Galisë deri në Iliri (por jo në Itali). Pasi periudha e qeverisje së tij mbi këto territore përfundoi, Senati Romak urdhëroi Çezarin që të shpërndante ushtrinë e tij dhe të kthehej në Romë. Urdhëri i sentati ishte shprehimisht i qartë ku deklaronte se Çezari nuk duhet ta kalonte ushtrinë e tij përtej lumit Rubikon, që në atë kohë ishte kufiri veriorë i Italisë. Në janar të vitit 49 p.e.sonë, Cezari solli legjonin e 13-të për të kaluar lumin, veprim i cili u konsiderua nga qeveria Romake si kryengritjen, tradhti dhe deklaratë lufte ndaj Senatit Romak. Sipas disa autorëve, Çezari ka thënë  "*alea iacta est*"(zari u hodhë) kur ushtria e tij po marshonte drejt lumit të cekët.

Sot, fraza "*Kalimi i Rubikonit*" është një idiomë që nënkupton kalimin e një pike pa kthim.
Dhimitër Haxhimihali

**Prof. Dr. Dhimitër Haxhimihali** kimist shqiptar, lindi në Vlorë më 22.4.1941. 

Fushat e kërkimit shkencor: Përpunimi i lëndëve fosfatike natyrore. Teknologji mjedisore: Trajtimi i ujërave natyrore, i ujërave të shkarkimeve dhe i mbeturinave të ngurta. Prodhimi i pastër.
Wilhelm von Humboldt

**Wilhelm von Humboldt** (Friedrich Wilhelm Christian Karl Ferdinand von Humboldt, 22 qershor 1767 – 8 prill 1835) ishte një filozof, gjuhëtar, funksionar dhe diplomat i shquar prusian (gjerman) si dhe themelues i Universitetit Humboldt të Berlinit, i cili u emërua sipas tij në vitin 1949 (dhe gjithashtu sipas vëllait të tij të vogël, Aleksander von Humboldt).

Ai përmendet veçanërisht si një gjuhëtar që ka dhënë kontribut të rëndësishëm në fushat e tilla si filozofia e gjuhës, etnolinguistikë dhe teorinë e praktikën arsimore. Në veçanti, ai njihet gjerësisht si arkitekt i idealit arsimor Humboldtian, i cili është aplikuar fillimish në Prusi si një model për sistemin e tij të arsimit dhe përfundimisht në vende të tilla si Shtetet e Bashkuara dhe Japonia.

Vëllai i tij më i vogël, Alexander von Humboldt, ishte i njohur si një gjeograf, natyralist dhe eksplorues i shquar.

## Shih edhe 
* Universiteti i Humboldit në Berlin

## Referime
Oboa

**Oboa** eshte nje vegel muzikore. Ka tingull depërtues me ngjyrim hundor (nazal) i cili krijohet duke fryrë me pipëz dyshe.Ndërkaq , tingujt e saj të lartë janë delikatë , në këtë regjistër tingellojnë shumë bukur meloditë lirike - idilike të qeta. Oboa është instrument orkestral dhe solistik.
Mehmet Selim Shahaj

**Mehmet Selim Shahaj** patriot dorezuesi i Ultimatumit te Vlores

I lindur ne fshatin Mallkeq deri me 1905 ben ushtrine ne Turqi Merr pjese ne disa levizje pro shqipatre.
Ne vitet 1913-1914 komandant  i kalase se Borshit  per ta ruajtur ate nga sulmet e andarteve greke

## Te tjera 
Egzistojne dy monumente per kete figure
Banten

**Banten** (Pegon: بَنْتٚنْ) është provincë në ishullin e Javës, Indonezi. Kryeqyteti i provincës është Serang.

Pas pavarësisë së Indonezisë, Banteni ishte pjesë e provincës Java Perëndimore. Megjithatë, ndjenja separatiste përfundimisht çoi në krijimin e provincës së Bantenit në vitin 2000.

### Sulltanati i Bantenit
Sulltanati i Bantenit u themeleua në vitin 1527 dhe qendra e sulltanatit sipas João de Barros ishte Banteni, i cili ishte port kryesor i Azisë Juglindore. Thuhet se sulltanati u themelua nga Sunan Gunungjati.

Kur holandezët arritën në Indonezi, portugezët kishin kohë që ishin në Banten. Anglezët krijuan një vend përfaqësues në Banten, një "fabrikë", dhe u pasua nga holandezët. Përveç kësaj, francezët dhe danezët erdhën gjithashtu për të tregtuar në Banten. Në sigurimin e konkurrencës midis tregtarëve evropianë, holandezët dolën si fitues. Portugezët ikën nga Banteni më 1601 pasi flota e tyre u shkatërrua nga flota holandeze jashtë brigjeve të Bantenit. Ndërsa zonat bregdetare të Bantenit erdhën nën ndikimin holandez, sultanati mbajti kontroll mbi rajonin e brendshëm deri në vitin 1813. Në atë vit, sulltani u hoq dhe u shndërrua në një vendbanim të Indisë Lindore Holandeze.

## Ndarjet administrative
Provinca Banten është e ndarë nê katër regjenci dhe katër qytete autonome. Qytetet dhe regjencët janë gjithashtu të ndara në 140 rrethe, 262 fshatra urbane dhe 1242 fshatra.

## Referime
Mehmet pashë Deralla

**Mehmet pashë Deralla**, *Dralla* ose **Kallkandeleni**, shq. **Tetovari** (tr. ''Kalkandelen'li Mehmed Paşa Deralla*; Gradec, 1843 - Podgoricë, 1918) ka qenë ushtarak dhe nëpunës i Perandorisë Osmane, pjesëmarrës në veprimet e Lidhjes së Prizrenit, pjesëmarrës në punimet e Kuvendit të Vlorës dhe ministër i Qeverisë së Përkohshme të Shqipërisë.

## Biografia 
U lind më 1843 në Gradec të kazasë së Tetovës, i biri i Hasan pashë Derallës,*' U arsimua në Shkup, Manastir dhe institutet ushtarake në Stamboll.

Më 1878 familjarët e tij morën pjesë në mbledhjen e Prizrenit si delegat të Tetovës, i ati dhe Mehmet Esat pashë Tetova firmosën *Kararnamenë.* Gjatë veprimeve të Lidhjes së Prizrenit ishte shumë i lidhur me Sulejman agë Vokshin Më pas më 1319 h (1901/1902) ka qenë komandant i xhandarmërisë në Manastir, pas 4 muajve u caktua me shërbim në Shkup. Pas kësaj u caktua komandant i xhandarmërisë në Vilajetin e Halepit. dhe të asaj të 1912, Nga 8 deri më 11 të vjeshtës së tretë bujti te Hasan bej Biçakçiu në Elbasan së bashku me Isa Boletinin dhe Ajdin bej Dragën, u nisën të nesërmen me Mid'hat bej Frashërin pasi pritën përfaqësuesit e Dibrës me Myfti Vehbiun. Pas arritjes në Vlorë, më 4 dhjetor 1914 u krijua Ministria e Luftës dhe Mehmet Pasha u caktua për ta drejtuar.

Mehmet pashë Deralla u largua drejt Esad pashë Toptanit dhe *Pleqësisë së Shqipërisë së Mesme.* Më tej, me ardhjen e Princ Vidit ishte në grupin e përbërë nga Azis pashë Vrioni, Fejzi bej Alizoti dhe Mehdi bej Frashëri që hipën në motobarkë dhe shkuan drejt jahtit, ku i uruan Princit mirëseardhjen.'''' Gjatë kryengritjes së Shqipërisë të Mesme u përpoq të bisedonte me kryengritësit së bashku me Ibrahim Temon.

Më 3 mars 1916 ftohet nga Ahmet Muhtar Zogolli në kongresin që donte të mbante në Elbasan. 

Deralla u përfshi me lëvizjen Kaçake në viset shqiptare të pushtuara nga serbët, prej të cilëve u arrestua dhe burgos. Ndërroi jetë në burgun e Podgoricës, ku thuhet se e helmuan.

## Referime
Roza Shanina

**Roza Georgiyevna Shanina** (, 3 prill 1924&nbsp;– 28 janar 1945) ishte snajpere sovjetike gjatë Luftës së Dytë Botërore që thuhet se ka vrarë 59 ushtarë, përfshirë dymbëdhjetë ushtarë gjatë Betejës së Vilniusit.

Roza ishte vetëm 20 vjet kur u bë snajpere në Ushtrinë e Kuqe që të përballet me pushtuesit nazistë që sulmuan Bashkimin Sovjetik gjatë Luftës së Dytë Botërore. Ajo vdiq gjatë përpjekjes për të mbrojtur komandantin e artilerisë.

## Jeta e hershme
Prindërit e Shaninës ishin Anna Alexeyevna Shanina, një mjelëse kolkhoz, dhe Georgiy (Yegor) Mikhailovich Shanin, një sharrëxhi që ishte i paaftë nga një plagë e marrë gjatë Luftës së Parë Botërore. Roza u emërua pas revolucionares marksiste Roza Luksemburg dhe ka pasur një motër Yuliya dhe pesë vëllezër: Mikhail, Fyodor, Sergei, Pavel dhe Marat. Roza kishte gjatësi mesatare, me flokë të kaftë të hapur dhe sytë e kaltërt dhe fliste në dialektin e rusishtes të veriut. Pas përfundimit të klasës se4 katërt në shkollën fillore në Yedma, Shanina vazhdoi edukimin e saj në fshatin e Bereznikut. Pasi në atë kohë nuk ka pasur mjete transporte, ku ajo ishte në klasë e pestë deri në të shtatën, Roza ka ecur 13 km deri në shkollën e mesme. Para se të zhvendoset në konviktin e kolegjit ajo jetoi me vëllain e saj Fyodor. 

Dy vjet më vonë, institutet e arsimit të mesëm sovjetik futën tarifa për shkollim dhe fondi i bursave u ndërpre. Shanina morri pak ndihmë financiare prej shtëpisë dhe më 11 shtator 1941, ajo morri në punë në çerdhen No. 2 (më vonë e njohur si Beryozka) në Arkhangelsk, me të cilën asaj i'u ofrua një apartament e lirë. kur Bashkimi Sovjetikë ishte në krizë të Luftës së Dytë Botërore.

## Referime 
## Lidhje të jashtme
Roza: Historia e snajperes
Lumi Indus

**Lumi Indus** është lumi më i rëndësishëm i Pakistanit, më i madhi i nënkontinentit indian dhe i treti më i madh në Azi.

Me origjinë në pllajën tibetiane në afërsi të liqenit Manasarovar, lumi kalon nëpër rajonin Ladakh të Kashmirit, drejt Gilgit-Baltistanit dhe vargjeve Hindu Kush dhe pastaj rrjedh në jug përgjatë gjithë Pakistanit dhe derdhet në Detin Arab në afërsi të qytetit port të Karaçit në Sind. Është lumi më i gjatë dhe lumi kombëtar i Pakistanit.

Lumi ka një sipërfaqe të përgjithshme kullimi që tejkalon 1&nbsp;165&nbsp;000 km2. Rrjedha e përllogaritur vjetore e tij qëndron në rreth 243 km3, dyfishi i lumit Nil dhe tri herë më shumë se lumenjtë Tigër dhe Eufrat, duke qënë lumi i 21-të më i madh në botë në drejtim të rrjedhës vjetore. Zanskari është dega e majtë e tij në Ladakh. Në fushë, dega e tij e majtë është Panjnadi, i cili në vetvete ka pesë degë të mëdha, domethënë Chenabi, Jhelumi, Raviu, Beasi dhe Sutleji. Degët kryesore të tij në bregun e djathtë janë Shyoku, Gilgiti, Kabuli, Gomali dhe Kurrami. Duke filluar në një burim malor dhe të ushqyer me akullnajat dhe lumenjtë në Himalajë, lumi mbështet ekosistemet e pyjeve të butë, fushore dhe fshatrave të thata.

## Referime
Arinda Gjoni

**Arinda Gjoni** është këngëtare shqipëtare e muzikës Pop.

Ka mbaruar studimet për kanto dhe është e pasionuar përpos muzikës, dhe ndaj fotografisë e modelingut. Ajo ka lindur në Mirditë, në qytetin e Rrëshenit, në një familje artistësh. I ati i Arindës është pianist dhe profesor i muzikës, nga i cili dhe ka marrë pasionin për muzikën.

## Fëmijëria dhe studimet 
Pjesën më të madhe të fëmijerisë së hershme e ka kaluar në Rrëshen. Më vonë ajo u zhvendos me familjen e saj në Tiranë.  jo ka filluar të këndojë që e vogël. 

Performancën e saj të parë skenike e ka pasur në moshë 10-vjeçare në Pallatin e Kulturës së qytetit të lindjes. 

Studimet e mesme i kreu ne Liceun Artistik të Tiranës per kanto. Ndërsa studimet e larta i kreu në Universitetin e Arteve po për kanto.

## Karriera muzikore 
Më datë 11 Maj 2014, Arinda Gjoni publikon videoklipin "Shpirti Flet". 

Më datë 19 Gusht 2014, Arinda Gjoni publikon videoklipin "Krejt Tmiren Po Dokan".

Më datë 2 Maj 2015, Arinda Gjoni publikon videoklipin "Ilegal". 

Në Shtator 2015, Arinda Gjoni merr pjesë në Kënga Magjike 2015 me këngën "Mekataret Nuk Ndryshojne". 

Më datë 13 Dhjetor 2015, Arinda Gjoni publikon videoklipin "Nese Don". 

Më datë 18 Gusht 2017, Arinda Gjoni publikon videoklipin "A Jena".

Më datë 26 Korrik 2018, Arinda Gjoni publikon videoklipin "Kce Moj Çike".

## Diskografia 
Lista e këngeve (singles)
* *Arinda Gjoni - Shpirti Flet,* publikuar më *11.05.2014*
* *Arinda Gjoni - Krejt Tmiren Po Dokan,* publikuar më 19.08.2014

## Lidhje të jashtme 
* Profili zyrtare në Instagram: Arinda Gjoni
* Profili zyrtare në Twitter: Arinda Gjoni
* Faqja zyrtare në Facebook: Arinda Gjoni
* Kanali zyrtare në YouTube: Arinda Gjoni Official

## Referime
Eurofobia

**Eurofobia** paraqet frikën, urrejtjen apo paragjykimet e caktuara ndaj Evropës në tërësi ose ndaj vendeve të caktuara evropiane. Më konkretisht kjo nënkupton qasjen ndaj integrimeve evropiane, institucioneve të saj, zhvillimin dhe qëllimeve të Bashkimit Evropian, etj. Si dukuri ajo është prezente madje edhe brenda vetë vendeve apo shteteve evropiane dhe si e tillë është e lidhur edhe me dëshirën për të ruajtur sovranitetin kombëtar dhe frikën për humbjen e tij.
## Shih edhe 
* Evropianizmi
* Eurofederalizmi
Vlerat evropiane

**Evropianizmi** është një neologjizëm politik, i shpikur në fillim të shekullit XXI nga ana e "Qendrës për Dialog dhe Universalizëm" në Universitetin e Varshavës, i projektuar për mbështetje ideologjike për procesin e integrimit evropian të ndjekur nga Bashkimi Evropian. Që nga viti 2002, termi është përdorur gjerësisht në kuptimin e ideologjive historike proevropiane ose edhe në favor të panevropianizmit. Me këtë problematikë janë marrë edhe filozofë të tillë si Jürgen Habermas, Jacques Derrida, John McCormick, etj.

## Shih edhe 
* Eurofobia
* Eurofederalizmi

## Referime
Evrofederalizmi

**Eurofederalizmi** është një term me të cilin emërtohen ose përshkruhen individët, organizatat dhe ideologjitë të cilat angazhohen për riorganizimin politik të Evropës, si dhe integrimin e saj në një lloj shteti unitar federal. Eurofederalizmi është i afërt me  një ideologji më të gjerë të njohur si panevropianizëm, por që dallohet prej saj në atë se ai thekson që shtetet ekzistuese kombëtare sovrane duhet të ruhen në të ardhmen si pjesë përbërëse të federatës evropiane në vend të insistimit në krijimin e një vendi apo shteti të vetëm evropian. Shumica e eurofederalistëve të sotëm besojnë se qëllimet e tyre mund të zbatohen në mënyrë më efikase nëpërmjet Bashkimit Evropian, duke forcuar institucionet e tij të cilat duhet të marrin më shumë kompetenca të shteteve anëtare aktuale, si dhe të vazhdojnë zgjerimin dhe integrimin edhe në vendet tjera evropiane.  

## Shih edhe 
* Eurofobia
* Evropianizmi

## Referime
Alija Moldagulova

**Aliya Nurmuhametqyzy Moldagulova** (; 25 tetor 1925 – 14 janar 1944) ishte snajpere sovjetike. Ajo morri titullin e Hero i Bashkimit Sovjetikë pasi ajo vdiq nga plagët e marra në betejën e janarit të vitit 1944.

## Jeta e hersheme
Moldagulova humbi prindërit e saj gjatë fëmijërisë dhe jetoi me xhaxhain e saj në Almaty. Në vitin 1939, ajo u zhvendos në Leningrad ku xhaxhai i saj u regjistrua në një akademi ushtarake. Në moshën 14-vjeçare, ajo u dërgua në jetimore nga e cila u evakua kur filloi lufta në vitin 1942 nëpërmjet Liqenit Ladoga. Pas diplomimit nga shkolla e mesme Vyatka ajo mori një bursë në Shkollën Rybinsk Aviatechnical më 1 tetor.

## Karriera ushtarake
Pasi studioi në Shkollën Rybinsk Aviatechnical për tre muaj, ajo aplikoi një dorëheqje për tu bashkuar me Ushtrinë e Kuqw. Në maj të vitit 1943, Ajo morri pjesë në Shkollën e Trajnimit të Snajpereve ku ajo u trajnua për luftë. Në korrik të njëjtit vit, pas diplomimit dhe dhënies së betimit ushtarak, ajo u pozicionua me Brigadën e 54 së bashku me koleget e shkollës së trajnimit.

Në janar 1944, brigada e saj i bën gjermanëve një kurth në brigade hekurudhën Novosokolniki—Dno. Më vonë, ajo e kuptoi se komandantja e saj ishte humbur, dhe morri komandën. Pas marrjes së komandës së brigadës së saj, ajo i frymëzoi shokët e saj duke bërtitur "Vëllezër, ushtarë, më ndiqni!", Dhe batalioni e shtyu sulmin duke tejkaluar pozicionin Wehrmacht.

Më 14 janar 1944, gjatë një përleshje me grushta, Moldagulova u godit nga një shpërthim të minave dhe morri lëndime të lehta. Përveç lëndimeve, ajo luftoi deri sa ajo u lëndua dhe nuk mundi të luftoj më.

Pasi Moldagulova shkroi një letër motrës saj, ajo u qëllua për vdekje nga një armë zjarri.

Moldagulova u varros në Monakovo, Pskov.

Moldagulova vrau 91 persona gjatë karrierës së saj.

## Referime